Document ID: /roh_data/filtered/fineweb-2-filterrobots_roh.jsonl.gz/32652

Tschaina da benefizi cun products indigens
- Venderdi, 23.5.2014, 12:15
En il rom da la lavur da matura è Amanda Deplazes da Surrein sa dumandada tge pussaivladads ch'ella ha sco maturanda da far agid da svilup e nua ch'ils cunfins èn. Amanda Deplazes è vegnida tar la conclusiun ch'ella possia organisar ina tschaina da benefizi. Per questa tschaina ha la giuvna da Surrein dentant decidì da duvrar mo products indigens. Per far quai ha ella duvrà agid ed è era vegnida tar cunfins. Il retgav da questa tschaina va a favur d'ina scola e canorta d'uffants a Cusco en il Peru.